ચીનમાં એક એવી ઘટના બની, જેને કારણે સૌ કોઇ આશ્ચર્યચકિત રહી ગયા હતા. પહેલા તો લોકોને લાગ્યું કે, ખેલ ખતમ. પરંતુ આપણે ત્યાં કહેવત છે ને, રામ રાખે તેને કોણ ચાખે? ચીનમાં આ જ કહેવતને સાચી ઠરાવતો એક કિસ્સો બન્યો હતો. ત્રણ વર્ષના એક બાળક પર વાન ચડી ગઇ, પરંતુ સૌના આશ્ચર્ય વચ્ચે બાળક બચી ગયું. આને ચમત્કાર જ કહી શકાય, આ ઘટનાથી આજુ-બાજુના સૌ કોઇ ચોંકી ગયા હતા. ચીન ગ્લોબલ ટેલિવિઝન નેટવર્ક(CGTN)ના ફેસબૂક પેજ પર આ ઘટનાનો વીડિયો મુકવામાં આવ્યો છે. વીડિયો જોતાં પહેલી નજરે ખાસો ચોંકાવનારો લાગે છે.